Title: ระเบียบการประปานครหลวง ฉบับที่ 55 ว่าด้วย ตัวแทนจัดเก็บและตัวแทนอ่านมาตร (พ.ศ. 2544)

ระเบียบการประปานครหลวง

ระเบียบการประปานครหลวง
ฉบับที่
๕๕
ว่าด้วย
ตัวแทนจัดเก็บและตัวแทนอ่านมาตร
(พ.ศ.
๒๕๔๔)
---------------

                        โดยที่เป็นการสมควรกำหนดหลักเกณฑ์การตั้งตัวแทนจัดเก็บเงินค่าน้ำประปา
อ่านมาตรวัดน้ำให้เหมาะสม อาศัยอำนาจตามความในมาตรา ๓๒
แห่งพระราชบัญญัติการประปา
นครหลวง พ.ศ. ๒๕๑๐ จึงวางระเบียบไว้ ดังต่อไปนี้

                        ข้อ
๑  ระเบียบนี้เรียกว่า
"ระเบียบการประปานครหลวง ฉบับที่ ๕๕ ว่าด้วย
ตัวแทนจัดเก็บและตัวแทนอ่านมาตร (พ.ศ. ๒๕๔๔)"

                        ข้อ
๒  ระเบียบนี้ให้ใช้บังคับ
ตั้งแต่วันที่ ๑ ตุลาคม พ.ศ. ๒๕๔๔ เป็นต้นไป

                        ข้อ
๓  ให้รองผู้ว่าการ (บริการ)
เป็นผู้รักษาการตามระเบียบนี้ และให้มีอำนาจ
กำหนดหลักเกณฑ์และวิธีปฏิบัติ เพื่อดำเนินการตามระเบียบนี้

                        ข้อ
๔  ในระเบียบนี้

"ตัวแทนจัดเก็บ" หมายความว่า เอกชนที่การประปานครหลวงตั้งให้เป็น
ตัวแทนจัดเก็บเงินค่าน้ำประปา
ซึ่งรับใบเสร็จรับเงินค่าน้ำประปาไปจัดเก็บเงินจากผู้ใช้น้ำ ตามหลัก
เกณฑ์ที่การประปานครหลวงกำหนด

"ตัวแทนอ่านมาตร" หมายความว่า เอกชนที่การประปานครหลวงตั้งให้
ตัวแทนอ่านมาตรวัดน้ำเพื่อบันทึกข้อมูลการใช้น้ำของผู้ใช้น้ำ
ตามหลักเกณฑ์ที่การประปานคร
หลวงกำหนด

                        ข้อ
๕ 
ให้จ่ายเงินบำเหน็จตอบแทนแก่ตัวแทนจัดเก็บ ตัวแทนอ่านมาตรเป็น
รายเดือน ตามอัตราและเงื่อนไขที่การประปานครหลวงกำหนด
โดยผู้จัดการสำนักงานประปาสาขา
เป็นผู้อนุมัติการจ่ายเงิน

                        ข้อ
๖  ตัวแทนจัดเก็บ
ตัวแทนอ่านมาตรต้องจัดหาผู้ค้ำประกันหรือหลักทรัพย์ซึ่ง
มีมูลค่าตามอัตราและเงื่อนไขที่การประปานครหลวงกำหนด
มาค้ำประกันต่อการประปานครหลวง

                        ข้อ
๗  การเก็บรักษาหลักทรัพย์ค้ำประกัน
                                  ๗.๑ เงินสด
พันธบัตร หรือหนังสือค้ำประกัน ให้กองการเงินเก็บรักษาไว้
                                  ๗.๒
โฉนดที่ดิน ให้ฝ่ายกฎหมายจดทะเบียนจำนอง แล้วส่งให้กองการ
เงินเก็บรักษาไว้

                        ข้อ
๘  การมอบให้เอกชนเป็นตัวแทนจัดเก็บ
ตัวแทนอ่านมาตร ต้องอยู่ในหลัก
เกณฑ์ต่อไปนี้
                                  ๘.๑
ให้ผู้จัดการสำนักงานประปาสาขา เป็นผู้พิจารณาคัดเลือกตัวแทน
จัดเก็บ ตัวแทนอ่านมาตร
พร้อมทั้งกำหนดพื้นที่หรือเส้นทางและจำนวนผู้ใช้น้ำในส่วนที่เกินจาก
มาตรฐานที่ผู้ปฏิบัติงานของการประปานครหลวงสามารถดำเนินการได้
และประสงค์จะมอบให้
ตัวแทนจัดเก็บ ตัวแทนอ่านมาตรดำเนินการแล้วแต่กรณี
โดยทำรายงานของความเห็นชอบจากรอง
ผู้ว่าการ (บริการ) ก่อนส่งให้ฝ่ายกฎหมายดำเนินการตาม ๘.๒
ต่อไป
                                  ๘.๒
ให้ผู้อำนวยการฝ่ายกฎหมาย เป็นผู้มีอำนาจดำเนินการจัดทำ
สัญญาและลงนามในสัญญาตั้งตัวแทนตาม ๘.๑
พร้อมทั้งให้ตัวแทนวางหลักทรัพย์ค้ำประกันหรือ
นำบุคคลมาทำสัญญาค้ำประกันตามข้อ ๖

                                                            ประกาศ
ณ วันที่ ๒๔ กันยายน พ.ศ. ๒๕๔๔

ชวนพิศ  ธรรมศิริ

ผู้ว่าการการประปานครหลวง

[รก. ๒๕๔๔/พ๑๓๑ง/๕๑/๒๘ ธันวาคม ๒๕๔๔]

                                                                                                พรพิมล/พิมพ์/แก้ไข
                                                                                                ๔
มิ.ย  ๒๕๔๕  A